Русия се готви да неутрализира активността на НАТО в Източна Европа | Свят | :: OFFNews
OFFNews Последна промяна на 21 август 2019 в 19:25 8474 1
Министърът на отбраната на Русия Сергей Шойгу заяви, че ведомството му ще предприеме мерки за неутрализиране на възникващите заплахи, свързани с напрегнатата обстановка по западното стратегическо направление, съобщава „Коммерсантъ“.
На заседанието министърът е отбелязал, че военно-политическата обстановка „се характеризира със засилване на военното присъствие на НАТО в Източна Европа, с разгръщането на системите за противовъздушна отбрана на САЩ в Полша и Румъния, с разширяване на военното сътрудничество на алианса с Финландия и Швеция“. „Ние реализираме комплекс от мерки“, казва Шойгу, цитиран от пресслужбата си.
Освен това, ръководителят на военното ведомство е съобщил, че в Западния военен окръг през тази година ще се състоят повече от 20 мероприятия „за усъвършенстване на бойния състав“, окръгът ще получи над 1 300 единици техника и ще продължи окомплектоването на войските със служещи на договор.
В края на април началникът на Генералния щаб Валерий Герасимов заяви, че Русия е подсилила войсковите групировки на запад и на юг заради активността на НАТО. Тогава той опроверга съобщенията в медиите за подготовката на Русия за военни действия и определи това твърдение като „активно тиражирано от русофобските средства за масова информация“.
Източна Европа мерки министерство на отбраната НАТО Русия
22.08 2019 в 22:18
Русия отдавна е неутрализирала НАТО привличайки за съюзник единствения сериозен член - Турция. От останалата педалска паплач, не мисля, че някой се притеснява...
Та при евентуален конфликт, Ердоган по-скоро ще застане срещу САЩ, отколкото срещу Русия.